
ГОДИШЊИ ИЗВЕШТАЈ ТИМА ЗА ПРОЈЕКТЕ И ПАРТНЕРСТВА

Школска  2023/24. године
СЕПТЕМБАР
1. Од школске 2023/24. године пројектни тим има и подтим „Еко-школа“.
1. Ознака квалитета за успешно завршен Међународни етвининг пројекат који је за тему имао прављење играчака од потпуно природних материјала. Пројекат је подразумевао сарадњу и интерактивне онлајн часове и радионице са партнерима из Турске, креативне радионице, размене идеје за прављење играчака и развијање интеркултуралности и креативности. Учествовали су ученици другог и трећег разреда школе у Бресју. Пројекат је добио и Европску ознаку квалитета. Реализатори су Александра Маринковић и Весна Ракобрадовић Милошевић.
ОКТОБАР-НОВЕМБАР
1. Учешће на конкурсу који је расписала Амбасада Француске под називом „Екоопштина –  зелене школе" – ECOLES VERTES. Ученици виших разреда и наставници из Великог Орашја, предвођени наставницом француског језика, Весном Алексић и представницима еколошке секције, Светланом Мирчић и Горданом Радовановић, као победници су освојили вредне награде у виду спортске опреме. Свечана додела одржана је 5. 10. 2023. год. у Амбасади Француске.
1. Етвининг пројекат „Срећне животиње“. Учесници су учитељице и ученици нижих разреда школе у Бресју. У оквиру пројекта организована је изложба кућних љубимаца у октобру. Деца су имала прилику да представе своје љубимце. Крајем новембра обележен је Светски дан кућних љубимаца. Ученици су правили пано на тему: „Чувајте, волите и пазите своје љубимце“. Разменили су своје радове са ученицима из других школа. У децембру је реализовано гласање за лого пројекта. Осмишљавали су и правили ручно играчке за кућне љубимце. 
1. У Београду је од 25 – 27. 10. 2023. године одржан Међународни етвининг семинар у организацији Фондације Темпус на којем је учествовала наставница наше школе, Весна Жаке. Тема семинара је била како поспешити добробит ученика у школи и учинити школу местом где се и ученици и наставници осећају срећно и успешно       ('Our schools : Places of Happiness and Success - Fostering Well-being and Creativity through Etwinning'). Одржане су креативне радионице на којима су учесници писали практичне примере пројеката, разменили искуства о овим темама из својих школа, давали практична решења појединих ситуација у школи и сазнали о појединим корисним ВИ ( Вештачка Интелигенција) алатима и иновацијама које могу користити у настави. 
1. Учешће наше школе на семинару у организацији Европског центра за живе језике (ECML) уз подршку Фондације Темпус под називом „Подршка вишејезичним учионицама" (Suporting multilingual classrooms) у Београду 23 – 24. 11. 2023. године. Циљ семинара је био подићи свест о значају вишејезичности и помоћи ученицима да је интегришу у своју праксу, подићи свест о важности заједничког приступа развоју језика и промовисати сарадњу међу наставницима језика али и других предмета и обезбедити изворе и материјале за учење које могу користити у учионици.
1. Етвининг пројекат „Културна разноликост широм Европе", у оквиру којег је остварена размена писама упознавања и размена новогодишњих честитки. У пројекту су учествовали ученици петог, трећег и шестог разреда. Координатори пројекта су наставница енглеског језика, Весна Жаке и наставница српског језика, Горана Милосављевић. У пројекту учествују школе партнери из 9 држава: Италија, Француска, Турска, Летонија, Литванија, Србија, Словачка, Немачка и Шпанија.
ДЕЦЕМБАР
1. На часовима француског језика, са наставницом Весном Алексић, као део међународног Етвининг пројекта, са школама из Италије и Грчке, ученици су припремили новогодишње честитке и послали их својим другарима у сеоцету Колепасо Туљи на југу Италије. Кроз израду честитки, ученици су се представили својим другарима и приказали најзначајније елементе прославе Божића у нашој земљи. Тема честитки била је очување животне средине, па су ученици посебно истакли значај очувања природе и уштеде енергије током празника. 
1. Такође, у оквиру поменутог пројекта, ученици одељења 6/4 из Великог Орашја, на часу француског језика имали су прилику да упознају своје другаре из Италије са којима су размењивали новогодишње и божићне честитке. Ученици су другарима из Италије показали неке од наших најзначајнијих божићних обичаја – како се уноси и пали бадњак, шта бадњак представља за наш народ, како се ломи чесница, као и многе друге, а такође су били у прилици да се упознају са обичајима и новогодишњом трпезом на југу Италије. 
1. Поводом предстојећих празника, Француски институт организовао је размену божићних и новогодишњих честитки. У пројекту су учествовале бројне школе из Србије, а циљ је био увежбавање француског језика кроз упознавање другара из других градова, као и размена новогодишњих жеља и подстицај креативности наших ученика. Ученци одељења 8/2, заједно са својом наставницом француског језика, Весном Алексић, учествовали су у овој размени. 
1. У Новом Саду, у просторијама Екуменске хуманитарне организације, директор школе, Александар Скачков, заједно са својим домаћином, директорком Аном Бртком Валент, потписао је уговор о реализацији пројекта "Весела учионица" чији је циљ подршка и оснаживање ученика из осетљивих група. Координатори пројекта су педагог, Мирјана Живковић и наставница енглеског језика, Александра Алексић.
1. У децембру у Информативном центру Фондације Темпус подељене су престижне награде у области страних језика. Основна школа „Карађорђе" је по други пут носилац престижног признања „Европска језичка ознака" у области учења страног (енглеског) језика. Ова награда додељена је за квалитет и иновације у настави страног језика. Слоган пројекта је био „Вратимо врлине у моду!" и током 10 недеља обрађено је 9 врлина кроз све предмете и различите формате. Координатор пројекта је наставница енглеског језика, Весна Жаке.
ЈАНУАР-ФЕБРУАР
ПРОЈЕКАТ ,,ВЕСЕЛА УЧИОНИЦА"
· Екуменска хуманитарна организација у оквиру пројектних активности пројекта "Социјална инклузија за достојанствен живот Рома и других осетљивих особа у Србији" оргнизoвала је обуку у Крагујевцу 27. 2. 2024. године са темом „Развијање активности професионалне оријентације у основној школи", у реализацији Фондације Темпус.
·  Одржане су три радионице у марту у оквиру овог пројекта. 
Прва под називом: Упознавање и играње друштвене игре „Не љути се човече“.  Тема друге радионице је била „Другарство“, а треће „Експеримент о магичном маркеру“. Реализатор је учитељица, Елизабета Јовановић;
· Завршен је пројекат „Срећне животиње“, последња активност је била прављење играчака за кућне љубимце од употребних материјала. Реализатор пројекта је издвојено одељење у Бресју.


МАРТ 

· На Сајму образовања  22. марта у Новом Саду наша школа је добила награду за представљени рад о активностима које реализује наша школа у оквиру редовне наставе и ваннаставних активности.

· ПРОЈЕКАТ ,,ВЕСЕЛА УЧИОНИЦА"
Реализовано је осам радионица у оквиру поменутог пројекта. 
11. Фер-плеј (Елизабета Јовановић);
11. Креативна радионица, прављење облика од украсног папира, ученици су добили и мајице са натписом „Весела учионица“;
11. „Волим те“ –  циљ ове радионице био је исказивање љубави и поштовања према женама кроз креативно изражавање, реализатор радионице је наставница енглеског језика, Александра Алексић;
11. Шах,  реализатор активности је Аца Маринковић;
11. Креативна радионица, прављење облика од украсног папира (Елизабета Јовановић);
11. „Лепа реч гвоздена врата отвара“, како бисмо схватили колико је важно за све нас да користимо лепе речи (Елизабета Јовановић);
11. Шах, реализатор активности је Аца Маринковић;
11. Радионицу је држала наставница физичког и здравственог васпитања, Милица Свилановић;

                    АПРИЛ

· ПРОЈЕКАТ ,,ВЕСЕЛА УЧИОНИЦА" – Реализоване су следеће радионице:

7. "Малац дигиталац" – Радионица је била посвећена упознавању деце са основама коришћења рачунара кроз програм Paint, реализатор је наставница енглеског језика, Александра Алексић;
7. Циљ друге радионице је био да ученици разумеју колико је важно да редовно похађају  основну  школу и науче основне ствари како би могли да упишу и заврше средњу школу коју желе и баве се жељеним послом (реализатор радионице је Елизабета Јовановић); 
7. Циљ радионице је осликавање прозора „Веселе радионице“(реализатор радионице је Елизабета Јовановић);
7. Циљ радионице је био да ученици кроз анимирану басну „Лав и миш“ сами истакну поруке басне да се никада не упоређују, да није важно ко колико може, ко је јачи и снажнији, већ да заједниким снагама, трудом и сарадњом могу све да ураде (реализатор радионице је Елизабета Јовановић);
7. Излет са ученицима пројекта „Весела учионица“ одржан је 27. 4. 2024.  Излет је одржан на релацији: Старо Село – Свилајнац (Природњачки музеј) – Старо Село. Ученике су на излет водили учитељ Аца Маринковић и учитељица Елизабета Јовановић.

· Атеље Бирам француски, 19. априла 2024. године, ученици од другог до петог радзреда у Великом Орашју, заједно са наставницом француског језика Весном Алексић, учествовали су у радионицама „Бирам француски“ које организјује Француски иститут са циљем промоције француског језика и акомодације ученика на нови језик. Ученици су кроз динамичне и занимљиве радионице са Настјом, изворном говорницом француског језика имали прилике да науче нове речи и да се представе на француском језику. 

МАЈ-ЈУН
· ЕТВИНИНГ ПРОЈЕКАТ ,,КРУГ ПРИЈАТЕЉСТВА" – Ученици 3/1 разреда су у оквиру часова енглеског језика разменили поклоне пријатељства са друговима из Грчке, Малте, С. Македоније и Бугарске. Девојчице су добиле традиционалне наруквице од малтешких перли, ручно прављене стикере, а од другара из Македоније плетене наруквице пријатељства. За наставницу енглеског језика, Весну Жаке и учитељицу, Славенку Кркобабић стигле су књиге са посветом од партнера из С. Македоније.
Пројекат је трајао до септембра 2024. године.

· Наша школа се пријавила на конкурс „Екоопштина“.  Амбасада Републике Француске и Србије и Француски институт у Србији организују такмичење под називом „Зелене школе“ које има за циљ развој еколошког грађанства награђивањем и подстицањем добрих пракси у погледу заштите животне средине. Координатор је наставница француског, Весна Алексић.
· Наставници француског језика, Весни Алексић, одобрена је обука у Риги у септембру, у оквиру Еразмус + пројеката.
· Завршен је етвининг пројекат „Legends and heroes“, у сарадњи са школама из Словачке, Немачке и Пољске. Координатор пројекта је Гордана Радовановић.

Весна Ракобрадовић Милошевић
